Το **Ολυμπιακό Μουσείο Θεσσαλονίκης** είναι το μοναδικό στο είδος του στην Ελλάδα και ιδρύθηκε το 1998 στην πόλη της Θεσσαλονίκης.

Ιστορικό
--------

Alt textΤο Ολυμπιακό Μουσείο Θεσσαλονίκης.
Ιδρύθηκε το 1998, με την ονομασία *Μουσείο Αθλητισμού* μετά από πρωτοβουλία και συνεργασία του Υπουργείου Πολιτισμού, της Ειδικής Γραμματείας Αθλητισμού Μακεδονίας-Θράκης και τη συμμετοχή εκπροσώπων Αθλητικών Ομοσπονδιών και Ενώσεων της τοπικής αυτοδιοίκησης. 

Σκοπός του Μουσείου, είναι η συλλογή, διατήρηση, καταγραφή και τεκμηρίωση της ιστορίας του αθλητισμού καθώς και η προαγωγή του αθλητισμού σε άτομα όλων των ηλικιών. Αρχικά, το Μουσείο Αθλητισμού στεγάστηκε σε χώρο επιφάνειας 300μ2 στο κέντρο της πόλης, που παραχωρήθηκε από τον ΟΣΕ και στέγασε τις εκθεσιακές δραστηριότητες των πρώτων ετών λειτουργίας του μουσείου. 

Κατά το 2004, έτος διεξαγωγής των Ολυμπιακών Αγώνων στην Αθήνα, το μουσείο μεταφέρθηκε σε νέο κτίριο κοντά στο Καυτανζόγλειο εθνικό Στάδιο, στην ευρύτερη περιοχή του Αριστοτέλειου Πανεπιστημίου Θεσσαλονίκης. Το νέο, σύγχρονο και μοντέρνο κτίριο, επιφάνειας 4500 τ.μ. εγκαινιάστηκε το ίδιο έτος από τον Πρόεδρο της Διεθνούς Ολυμπιακής Επιτροπής, Ζακ Ρογκ. 

Στις 30 Ιανουαρίου 2008 η Διεθνής Ολυμπιακή Επιτροπή, μετά από σχετική εισήγηση της Ελληνικής Ολυμπιακής Επιτροπής αναγνωρίζοντας την προσφορά του Μουσείου Αθλητισμού στον αθλητικό και πολιτιστικό χώρο, το μετονόμασε σε *Ολυμπιακό Μουσείο Θεσσαλονίκης*. Το Ολυμπιακό Μουσείο Θεσσαλονίκης είναι μέλος της ISHA (*Διεθνής Ένωση Αθλητικής Κληρονομιάς*), του *ICOM* (Διεθνές Συμβούλιο Μουσείων) και του Δικτύου Ολυμπιακών Μουσείων ενώ συνεργάζεται με διάφορους ευρωπαϊκούς φορείς αθλητικής και πολιτιστικής κληρονομιάς.

Εκθέσεις και άλλες δραστηριότητες
---------------------------------

Το Ολυμπιακό Μουσείο αποτελείται από τέσσερις αίθουσες εκθέσεων. Στην πρώτη αίθουσα το ισόγειο βρίσκεται η μόνιμη έκθεση που είναι αφιερωμένη στους Ολυμπιακούς Αγώνες(πιο συγγεκκριμένα στα ολυμπιακά αθλήματα και στους ολυμπιονίκες) με τίτλο ‘’*Ανάδειξη της Αθλητικής Ιστορίας και του Ολυμπιακού Πνεύματος*’’ αλλά και άλλες περιοδικές εκθέσεις, στη δεύτερη αίθουσα η μόνιμη διαδραστική έκθεση μηχανημάτων με τίτλο ‘’*Επιστήμη των Αθλημάτων*’’, στην τρίτη αίθουσα μόνιμος εκθεσιακός χώρος με παράλληλη εκθεσιακή δράση και προσομοίωση γηπέδου στίβου και στην τέταρτη εκθεσιακός χώρος περιοδικών εκθέσεων. Η περιήγηση στην Ολυμπιακή Ιστορία ολοκληρώθηκε από την Παραολυμπιακή μονάδα. Όλοι οι εκθεσιακοί χώροι, περιλαμβάνουν ειδικούς χώρους φιλοξενίας εκπαιδευτικών δράσεων και χώρους εκπαιδευτικών εργαστηρίων. Το μουσείο διαθέτει επίσης αμφιθέατρο 300 ατόμων, δύο αίθουσες πολλαπλών χρήσεων, πωλητήριο και ένα μεγάλο χώρο υποδοχής κοινού, που μπορεί να φιλοξενήσει περιοδικές εκθέσεις μικρής έκτασης αλλά και εκδηλώσεις γενικού ενδιαφέροντος. 

Η έκθεση αποτελείται από ιστορικά αρχεία και αντικείμενα όλων των σύγχρονων Ολυμπιακών Αγώνων, αντικείμενα Ελλήνων Ολυμπιονικών, μετάλλια, δάδες, ενθυμήματα από τις ολυμπιακές διοργανώσεις και εξοπλισμό των αθλημάτων. Νέα αποστολή του Μουσείου αποτελεί όχι μόνο η καταγραφή και ανάδειξη της αθλητικής κληρονομιάς, αλλά επίσης, η διαφύλαξη και προβολή της ολυμπιακής ιστορίας της χώρας και η ανάδειξη του ολυμπιακού ιδεώδους. Στην επίσημη ιστοσελίδα του μουσείου φιλοξενούνται οι δύο ψηφιακές διαδραστικές εκθέσεις με θέματα τους *Παραολυμπιακούς Αγώνες* και τα *Μετάλλια και τις Δάδες*. Παράλληλα το μουσείο πραγματοποιεί εξωστρεφείς δράσεις, εκδίδει εφημερίδα ενώ στην εκδοτική του δραστηριότητα εντάσσονται οι ειδικοί κατάλογοι των εκθέσεών του όπως και τα πρακτικά των διαφόρων συνεδρίων που κατά καιρούς οργανώνει. Στο μουσείο συναντάτε ψηφιακές εφαρμογές, QR codes και οθόνες αφής, παρέχοντας επιπλέον πληροφορίες για κάθε Ολυμπιακό Αγώνα. Επιπλέον, μέσω διαδραστικών εφαρμογών, οι επισκέπτες μπορούν να μετρήσουν τις ικανότητές τους στο άλμα, την εξισορρόπηση, τη ρίψη, καθώς και τα αντανακλαστικά τους.

Το Ολυμπιακό Μουσείο της Θεσσαλονίκης αφιερωμένο στην ιστορία των ολυμπιακών αγώνων αλλά και στους ολυμπιονίκες είναι ιδρυτικό μέλος του ''OLYMPIC MUSEUM NETWORK(Δικτύου Ολυμπιακών Μουσείων)'', με έδρα τη Λωζάνη στο 1.0.C, μέλος του ICOM (INTERNATIONAL COUNCIL OF MUSEUMS[Διεθνούς Συμβουλίου των Μουσείων]), και του ISHA (INTERNATIONAL SPORTS AND HERITAGE ASSOCIATION[Διεθνούς Ενώσεως Αθλητισμού και Κληρονομιάς).

Έκθεση Φωτογραφιών
------------------

* 
* 
* 
* 
* 
* Άποψη από τη μόνιμη έκθεση.Άποψη από τη μόνιμη έκθεση.
* Στιγμιότυπο από παιδικό εκπαιδευτικό πρόγραμμα εντός του μουσείου.Στιγμιότυπο από παιδικό εκπαιδευτικό πρόγραμμα εντός του μουσείου.

Εκθέσεις
--------

### Μόνιμη Έκθεση

Ολυμπιακοί Αγώνες

### Μεγάλης Διάρκειας Περιοδικές Εκθέσεις

Το Σκάκι και η Ιστορία του (15/1/ 1998 - 28/2/1999)  

Έκθεση Ελλήνων Ολυμπιονικών: ‘’1896-1996…100 χρόνια Σύγχρονοι Ολυμπιακοί Αγώνες’’ (24/3/2000 - 23/7/2000)  

Έκθεση Ναυταθλημάτων: ‘’Ιστιοπλοία – Κωπηλασία – Κάνοε-καγιάκ’’ (2/12/2001 - 2/12/2002)  

Έκθεση Ποδοσφαίρου: ‘’Η Ιστορία του Ελληνικού και του Παγκόσμιου Ποδοσφαίρου’’ (5/8/2004 - 5/8/2005)  
 
Έκθεση Στίβου: ‘’Λάβετε θέσεις…’’ - (3/3/2006 - 15/7/2008)

### Εκθέσεις Ιστορικού Ενδιαφέροντος

Αρχαία Στάδια και Αγώνες στην Αρχαιότητα (5/11/2005 - 5/10/2007)  

Τεκμήρια και Γραμματόσημα από τους Διεθνείς Ολυμπιακούς Αγώνες, Αθήνα, 1906 (16-30/6/2006)  

Αρχαία Θέατρα της Ανατολικής Μεσογείου (21/11/2007 - 30/6/2009)

  

### Εικαστικές Εκθέσεις

Το δείπνο / πράξη 32 (15/10/2007 – 10/11/2007)

### Περιοδεύουσες Εκθέσεις

Αρχαία Στάδια και Αγώνες στην Αρχαιότητα  

Αρχαία Θέατρα της Ανατολικής Μεσογείου

### Διαδραστικές Εκθέσεις

Η επιστήμη των αθλημάτων (Από 27/6/2007)

### Ψηφιακές Εκθέσεις

Παραολυμπιακοί Αγώνες (Από 13/3/2009)  

Μετάλλια και Δάδες (Από 13/3/2009)

Παραπομπές
----------

1. ↑  «Αποστολή και στόχοι». Ολυμπιακό Μουσείο. Αρχειοθετήθηκε από το πρωτότυπο στις 24 Φεβρουαρίου 2015. Ανακτήθηκε στις 4 Αυγούστου 2015.
2. ↑  «ΜΕΤΟΝΟΜΑΣΙΑ ΜΟΥΣΕΙΟΥ ΑΘΛΗΤΙΣΜΟΥ ΣΕ *ΟΛΥΜΠΙΑΚΟ ΜΟΥΣΕΙO ΘΕΣΣΑΛΟΝΙΚΗΣ"»*. Ολυμπιακό Μουσείο. 22 Απριλίου 2008. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Αυγούστου 2015.
3. ↑  «Μουσεία/φορείς μέλη». ICOM: Ελληνικό τμήμα. Αρχειοθετήθηκε από το πρωτότυπο στις 29 Απριλίου 2015. Ανακτήθηκε στις 8 Απριλίου 2015.
4. ↑  «Εικονική ξενάγηση στην έκθεση "Παραολυμπιακοί Αγώνες"». Ολυμπιακό Μουσείο. Αρχειοθετήθηκε από το πρωτότυπο στις 28 Ιουνίου 2009. Ανακτήθηκε στις 8 Απριλίου 2015.
5. ↑  «Εικονική έκθεση στο Ολυμπιακό Μουσείο». Ολυμπιακό Μουσείο. Αρχειοθετήθηκε από το πρωτότυπο στις 25 Νοεμβρίου 2013. Ανακτήθηκε στις 4 Αυγούστου 2015.
6. ↑  «Το Ολυμπιακό Μουσείο Θεσσαλονίκης μετατρέπεται στον απόλυτο καλοκαιρινό προορισμό των παιδιών». infokids.gr. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 4 Αυγούστου 2015.

Πηγές
-----

* "Ολυμπιακό Μουσείο Θεσσαλονίκης" Κατάλογος,Θεσσαλονίκη 2008

Εξωτερικοί σύνδεσμη
-------------------

* Επίσημη ιστοσελίδα

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μουσεία στη Θεσσαλονίκη |
| --- |
|  |
| Αρχαιολογικά | 
Αρχαιολογικό Μουσείο · Μουσείο Ρωμαϊκής Αγοράς Θεσσαλονικής · Μουσείο Κρύπτης Ναού Αγίου Δημητρίου |
|  |
| Βυζαντινά και εκκλησιαστικά | 
Μουσείο Βυζαντινού Πολιτισμού · Μουσείο Ιεράς Μητροπόλεως Θεσσαλονίκης |
|  |
| Εθνολογικά και ιστορικά | 
Λευκός Πύργος · Μουσείο Μακεδονικού Αγώνα · Κέντρο Ιστορικής Διαδρομής Εβραϊσμού · Μουσείο Ολοκαυτώματος Ελλάδος · Πολεμικό Μουσείο · Αντιτορπιλικό Βέλος ΙΙ - Μουσείο Αντιδικτατορικού Αγώνα · Μουσείο Ατατούρκ · Μουσείο Βαλκανικών Πολέμων · Μουσείο Συμμαχικών Κοιμητηρίων Ζέιτενλικ · Μουσείο Προσφυγικού Ελληνισμού |
|  |
| Λαογραφικά | 
Λαογραφικό και Εθνολογικό Μουσείο Μακεδονίας-Θράκης |
|  |
| Tέχνης και πινακοθήκες | 
Μουσείο Κινηματογράφου · Μακεδονικό Μουσείο Σύγχρονης Τέχνης · Μουσείο Μοντέρνας Τέχνης · Μουσείο Φωτογραφίας · Τελλόγλειο Ίδρυμα Τεχνών · Πινακοθήκη Εταιρείας Μακεδονικών Σπουδών · Πειραματικό Κέντρο Τεχνών · Δημοτική Πινακοθήκη Θεσσαλονίκης |
|  |
| Βιομηχανικά και τεχνολογικά | 
Κέντρο Διάδοσης Επιστημών και Μουσείο Τεχνολογίας · Σιδηροδρομικό Μουσείο · Μουσείο Ύδρευσης · Μουσείο Ραδιοφωνίας · Πολυχώρος Πολιτισμού Πρώην Σχολής Τεχνών και Επαγγελμάτων · Φαρμακευτικό Μουσείο |
|  |
| Εκπαίδευσης και αθλητισμού | 
Αριστοτέλειο Μουσείο Φυσικής Ιστορίας · Ολυμπιακό Μουσείο · Λαογραφικό Μουσείο και Αρχείο Αριστοτελείου Πανεπιστημίου Θεσσαλονίκης · Μουσείο Αρχείου Χαρτογραφικής Κληρονομιάς · Μουσείο Εκμαγείων Αριστοτελείου Πανεπιστημίου Θεσσαλονίκης · Μουσείο Μπάσκετ Χ.Α.Ν.Θ. · Μουσείο Ελληνικού Οδηγισμού |
|  |
| 
Κατάλογος μουσείων της Ελλάδας |

 |